**Iktatószám:**

**E l ő t e r j e s z t é s**

**Ősi Község Önkormányzata Képviselő-testületének 2009. október 29. napi ülésére**

**Tárgy:** Zaj- és rezgésvédelem helyi szabályairól szóló rendelet-tervezet megtárgyalása

**Előterjesztő:** Kerekes Anna polgármester

**Összeállította:** Péringer Ferencné jegyző

Tisztelt Képviselő-testület!

Több éve tartó, folyamatos lakossági bejelentések, panaszok kapcsán született az elképzelés, hogy hasonlóan más településekhez Ősi Község Önkormányzatának Képviselő-testülete is alkosson rendeletet a zaj- és rezgésvédelem helyi szabályairól.

Kérem a Képviselő-testületet az alábbi rendelet-tervezet megtárgyalására és elfogadására.

Ősi, 2009. október 21.

Kerekes Anna s.k.

 polgármester

**Ősi Község Önkormányzata Képviselő-testületének**

 **/2009. ( ) Ősi Önk. rendelet-tervezete**

**a zaj- és rezgésvédelem helyi szabályzatairól**

Ősi Község Önkormányzatának Képviselő-testülete a környezetvédelemnek általános szabályairól szóló 1995. évi LIII. tv. 48. § (1) bekezdésében, valamint a helyi önkormányzatokról szóló 1990. évi LXV. tv. 16. § (1) bekezdésben kapott felhatalmazás alapján a zaj- és rezgésvédelem helyi szabályairól a következő rendeletet alkotja:

**1. §**

(1) A rendelet hatálya kiterjedt azokra a természetes és jogi személyekre, valamint jogi személyiséggel nem rendelkező szervezetekre, akik/amelyek Ősi Község közigazgatási területén jelen rendelet 4. §-ában, 6-10. §-aiban meghatározott tevékenységeket gyakorolnak.

(2) Jelen rendeletet nem kell alkalmazni a gyülekezési jogról szóló 1989. évi II. tv. hatálya alá tartozó tevékenységének gyakorlása esetén.

**2. §**

E rendelet alkalmazása körében

a./ hangosító berendezés: bármilyen hangszóró, vagy más, műsorforrást, hirdetést vagy szórakoztatást biztosító elektronikus berendezés,

b./ mobil szabadtéri üzemeltetés: olyan üzemeltetés, melynek során a zajforrás változtatja a helyét,

c./ közterület rendezvény: hangosítást igénylő, szervezett formában, meghatározott célból (pl: művészeti, tudományos, közművelődési, társadalmi, politikai, sport) közterületen tartott esemény,

d./ gazdálkodó szervezet: A Polgári Törvénykönyvről szóló 1959. évi IV. tv. 685. § c./ pontjában felsorolt valamennyi szervezet és személy.

e./ lakóterületi övezetek: Ősi Község Helyi Építési Szabályzata (továbbiakban: HÉSZ) szerinti kertvárosias, falusias lakóterületek.

f./ sport, szórakoztató, szabadidős tevékenységek: testedzési szolgáltatás; fitnesz- és testépítő klubok és létesítmények szolgáltatása (TEÁOR 9313’08)

**3. §**

 Zajvédelmi szempontból a zajkibocsájtási határérték megállapításánál a mindenkor hatályos HÉSZ szerinti övezeti besorolást kell alapul venni.

**4. §**

(1) Közterületi rendezvénytartásra – az önkormányzati ünnepségeket, sportrendezvényeket kivéve (valamint a kiemelt fesztiválok és sportrendezvények nyitó és záró ünnepségeit)

1. október 1. – április 30-a között 10.00 és 22.00 óra között kerülhet sor.
2. május 1. – szeptember 30-a 10.00 és 24.00 óra között kerülhet sor.

(2) A közterületek használatáról szóló 17/2007. (X. 01.) Ör. (a továbbiakban: Köztr.) szerint közterület használati engedélyben kell rendelkezni az (1) bekezdésben meghatározott korlátozások betartásával kapcsolatos kötelezettségekről.

(3) A polgármester átruházott hatáskörében a (Közter.) a közterület használati engedélyt visszavonja, ha az engedélyes nem tesz eleget a meghatározott kötelezettségeinek, illetve a közterület használatát megtiltja, ha a rendezvény megtartására engedély kiadása nélkül került sor.

**5. §**

A lakóterületi övezetekben a vendéglátó egységek kerthelyiségeiben és teraszain hangosító berendezés üzemeltetése 22.00 óra és 10.00 óra között tilos. Ugyanakkor a vendéglátó egységek kötelesek a hangosító berendezés üzemeltetése során a nyílászárókat zárva tartani.

**6. §**

(1) Építési és bontási, kivitelezés, szerelési tevékenység – közútkezelői engedélyhez kötött tevékenységtől, továbbá közvetlen veszélyelhárítástól eltekintve (pl. csőtörés, dugulás - elhárítás) a lakóterületi övezetekben - nem végezhető:

a) munkanapokon 20.00 óra és 7.00 óra között,

b) munkaszüneti napokon – vasárnap és ünnepnapok kivételével – 18.00 óra és 8 óra között,

c) vasárnap és ünnepnapokon 12.00 óra és 8.00 óra között.

(2) Többlakásos házban az épületen belüli építési-, bontási-, szerelési tevékenység esetén az (1) bekezdés szerinti rendelkezéseket nem kell alkalmazni, a társasházközösség a szervezeti- és működési szabályzatban és a házirendben maga határozza meg az ingatlantulajdonosokra irányadó rendelkezéseket azzal, hogy ezek nem lehetnek ellentétesek az építésre, illetőleg zajszint határértékre a lakóépületek tekintetében irányadó külön jogszabályok rendelkezéseivel.

**7. §**

(1) Magánszemély a tulajdonában, használatában lévő ingatlanon háztartási igényeit kielégítő kertépítéssel és zöldfelület-fenntartással kapcsolatos, zajt keltő tevékenységet (pl.: motoros fűnyírás, motoros fakivágás, kerti traktor működése, stb.) – a rendkívüli kárelhárítás esetét kivéve (pl. veszélyesnek ítélt fa kivágása) – nem végezhet:

a) munkanapokon 20.00 óra és 7.00 óra között

b) munkaszüneti napokon – vasárnap és ünnepnapok kivételével – 20.00 óra és 8.00 óra között,

c) vasárnap és ünnepnapokon 18.00 óra és 8.00 óra között.

(2) Az (1) bekezdés rendelkezéseit kell alkalmazni abban az esetben is, amikor magánszemély a köztisztasággal és a települési szilárd hulladékkal összefüggő tevékenységekről szóló 1/1986. (II. 21.) ÉVM- EüM együttes rendelet 6. §-ában meghatározott közterület-tisztántartási kötelezettségének tesz eleget.

(3) Gazdálkodó szervezet kertépítéssel és zöldfelület-fenntartással kapcsolatos, zajt keltő tevékenységeket (pl.: motoros fűnyírás, motoros fakivágás, kerti traktor működtetése stb.) – a rendkívüli kárelhárítás esetén kivéve (pl.: veszélyesnek ítélt fa kivágása) – a lakóterületi övezetekben nem végezhet:

1. munkanapokon 20.00 óra és 7.00 óra között
2. munkaszüneti napokon – vasárnap és ünnepnapok kivételével – 18.00 óra és 8 óra között,
3. vasárnap és ünnepnapokon 12.00 óra és 8.00 óra között.

(4) Parkfenntartó gazdálkodó szervezet kertépítéssel és zöldfelület-fenntartással kapcsolatos, zajt keltő tevékenységet (pl.: robbanómotoros fűnyírás, motoros fakivágás, kerti traktor működése stb.) – a rendkívüli kárelhárítás esetét kivéve (pl.: veszélyesnek ítélt fa kivágása) – a lakóterületi övezetekben nem végezheti:

a) munkanapokon 20.00 óra és 7.00 között

b) munkaszüneti napokon – vasárnap és ünnepnapokon kivételével – 18.00 óra és 8.00 óra között,

c) vasárnap és ünnepnapokon.

(5) Társasházban az (1) bekezdésben meghatározott rendelkezéseket nem kell alkalmazni, a társasházközösségek a szervezeti- és működési szabályzatban és a házirendben maga határozza meg az ingatlantulajdonosokra irányadó rendelkezéseket.

**8. §**

(1) Közterületi rendezvény keretében, tovább lakóépületek udvarán családi rendezvény esetén pirotechnikai terméket 23.00 óráig lehet felhasználni, alkalmanként legfeljebb 30 percig terjedő időtartamra. Kivételt képez ez alól az augusztus 20-i és december 31-i, az Önkormányzat által szervezett tűzijáték időpontja és időtartama.

(2) Társasház esetén az (1) bekezdés szerinti rendelkezéseket nem kell alkalmazni, a társasházközösség a szervezeti- és működési szabályzatban és a házirendben maga határozza meg az ingatlantulajdonosokra irányadó rendelkezéseket.

**9. §**

(1) Mobil szabadtéri hangosító berendezés (pl. hirdető autó) a lakóterületi övezetekben nem üzemeltethető:

a) munkanapokon és munkaszüneti napokon 18.00 óra és 10.00 óra között

b) vasárnap és ünnepnapokon.

(2) Fentiek alól kivétel, ha a hirdetés közérdekű (az állampolgárokat érintő veszélyhelyzet elhárítása) célokat szolgál.

**10. §**

Lakóterületi övezetekben sport, szórakoztató, szabadidős tevékenység nem végezhető:

1. munkanapokon 21.00 óra és 7.00 óra között,
2. munkaszüneti napokon, vasárnap és ünnepnapokon 21.00 óra és 9.00 óra között.

**11. §**

(1) Szabálysértést követ el és 30.000,- Ft-ig terjedő pénzbírsággal sújtható, aki a rendelet 4. § (1)-(2), 5. §, 6. § (1), 7. § (1), (3), (4), 8. § (1), 9. § (1), 10. § bekezdéseiben meghatározott kötelezettségeket megszegi, tilalmakat nem tartja be, továbbá aki közterületi rendezvényt közterületi használat nélkül szervez.

(2) Az (1) bekezdésben meghatározott szabálysértés miatt – tettenérés – a Rendőrség, Településőra Polgármesteri Hivatal munkatársa, 3.000,- Ft-tól 20.000,- Ft-ig terjedő helyszíni bírságot szabhat ki. A szabálysértési eljárás lefolytatása a jegyző hatáskörébe tartozik.

**12. §**

(1) A rendelet kihirdetése napján lép hatályba.

(2) A rendelet kihirdetéséről a jegyző a helyben szokásos módon gondoskodik.

(3) E rendelet a belső piaci szolgáltatásokról szóló, az Európai Parlament és a Tanács 2006/123/EK irányelvének figyelembe végtelével felülvizsgálatára került, és azzal összeegyeztethető szabályozást tartalmaz.

Ősi, 2009. október 20.

Kerekes Anna Péringer Ferencné

 polgármester jegyző

Záradék: